Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 4 Pv 467/12/1101	Bratislava I, 24.4.2014
EEČ : 2-8-175-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 24.4.2014, spisová značka 4 Pv 467/12/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX I zo dňa 24.4.2014, spisová značka XXXXX, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry XXXXX I číslo konania XXXXX z 31.12.2012 bolo podľa § 216 odsek 1 Trestného poriadku podmienečne zastavené trestné stíhanie obvineného XXXXX za prečin útoku na verejného činiteľa podľa § 323 odsek 1 písmeno a) Trestného zákona, ktoré bolo vedené na skutkovom základe uvedenom v citovanom uznesení. Súčasne bola obvinenému v tomto uznesení podľa § 216 odsek 2 Trestného poriadku určená skúšobná doba podmienečného zastavenia trestného stíhania na 12 (dvanásť) mesiacov. Uznesenie o podmienečnom zastavení trestného stíhania nadobudlo právoplatnosť 15.01.2013 a skúšobná doba tak uplynula 15.01.2014. 

Po uplynutí skúšobnej doby podmienečného zastavenia trestného stíhania prokurátorka tunajšej prokuratúry vyžiadala odpis z registra trestov obvineného, výpis z registra priestupkov Obvodného úradu XXXXX, výpis z ústrednej evidencie priestupkov ako aj výpis z evidencie trestných stíhaní a zoznamu páchateľov, ako aj údaje z ďalších evidencií     o skutočnostiach dôležitých pre rozhodnutie. Zo zabezpečených správ a podkladov bolo zistené, že obvinený XXXXX nebol právoplatne odsúdený za spáchanie trestného činu  a ani nič nenasvedčuje tomu, že by sa mal dopustiť trestného činu v skúšobnej dobe podmienečne zastaveného trestného stíhania, keďže voči nemu nie je v súčasnosti vedené trestné stíhanie. Z výpisu evidencie priestupkov vyplynulo, že obvinený v priebehu plynutia skúšobnej doby nespáchal taký druh priestupku, ktorý by z hľadiska jeho závažnosti mohol byť považovaný za poručenie povinnosti viesť riadny život v priebehu skúšobnej doby. Nebola teda zistená žiadna skutočnosť, ktorá by odôvodňovala ďalšie skúmanie vedenia riadneho života obvineného v skúšobnej dobe resp. potrebu čakať s rozhodnutím až do právoplatného ukončenia iného trestného konania obvineného za prípadný skutok spáchaný v skúšobnej dobe podmienečne zastaveného trestného stíhania. 

Obvinenému XXXXX vo výroku rozhodnutia, ktorým mu bolo trestné stíhanie podmienečne zastavené, neboli uložené žiadne ďalšie povinnosti a obmedzenia, ktorých plnenie počas priebehu skúšobnej doby by bola prokurátorka povinná skúmať pri posudzovaní splnenia podmienok na jeho osvedčenie sa. 

Na základe uvedeného možno vysloviť záver, že obvinený XXXXX viedol v priebehu skúšobnej doby podmienečného zastavenia trestného stíhania riadny život a bolo teda možné konštatovať, že sa osvedčil.

Nadobudnutím právoplatnosti uznesenia o osvedčení sa obvineného v skúšobnej dobe nastanú účinky zastavenia trestného stíhania podľa § 9 odsek 1 písmeno e) Trestného poriadku. To znamená, že XXXXX už za tento skutok nebude možné trestne stíhať, pokiaľ nebude toto rozhodnutie v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Kristína Bedlovičová
prokurátorka